Diari Oficial de la Generalitat Valenciana


Sumari del DOGV 9285, del 24-02-2022 (2022/1450)

Extracte de la Resolució de 18 de febrer de 2022, de la vicerectora de Promoció Lingüística i Igualtat de la Universitat Jaume I, per la qual es convoquen les ajudes de matrícula per a l'estudiantat de grau de Mestre o Mestra que supere les proves CertAcles de nivell B1 d'anglès.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9285

Data del DOGV
:   24-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1450


Data del document
:   18-02-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 18 de febrer de 2022, de la vicerectora de Promoció Lingüística i Igualtat de la Universitat Jaume I, per la qual es convoquen les ajudes de matrícula per a l'estudiantat de grau de Mestre o Mestra que supere les proves CertAcles de nivell B1 d'anglès. [2022/1450]  
   
  
BDNS (identif.): 611483.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/611483)  
  
Primer. Beneficiaris  
Es poden beneficiar d'aquestes ajudes les persones físiques que reunisquen els requisits següents:  
- Estar cursant un grau en Mestre o Mestra de la Universitat Jaume I que tinga el requisit lingüístic de nivell B1 d'anglès dins del seu pla d'estudis (estudiantat matriculat per primera vegada en els graus en Mestre o Mestra des del curs 2015/16 en endavant).  
- Haver aprovat la prova d'acreditació d'anglès de nivell B1 d'acord amb els nivells del MECR, en la convocatòria de novembre/desembre de 2021 de CertAcles de la Universitat Jaume I.  
  
Segon. Finalitat  
L'objecte d'aquesta convocatòria, dins del marc general de la normativa vigent de subvencions, és el de regular la concessió d'ajuts de matrícula de la prova d'acreditació d'anglès B1 a l'estudiantat del grau de Mestre o Mestra amb el requisit lingüístic dins del seu pla d'estudis (estudiantat matriculat per primera vegada en els graus en Mestre o Mestra des del curs 2015/16 endavant)  
L'objectiu d'aquests ajuts es finançar, fins un màxim de 70 euros per persona, la despesa de l'import de matrícula de la prova d'acreditació del nivell B1 d'anglès de l'alumnat de Mestre o Mestra que supere aquesta prova en novembre/desembre 2021 i que tinga el requisit lingüístic dins del seu pla d'estudis.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes ajudes és de 1.900 euros.  
  
Cinqué. Termini de presentació de sol·licituds  
El termini per a presentar la sol·licitud serà de quinze dies hàbils comptadors des de la publicació de la resolució definitiva de concessió de les ajudes  
  
Castelló de la Plana, 18 de febrer de 2022.- La vicerectora de Promoció Lingüística i Igualtat: María del Pilar Safont Jordà.